আশা ও অঙ্গনওয়াড়ি কর্মীদের জন্য কী ঘোষণা?

নয়া দিল্লি: কেন্দ্রের অন্তর্বর্তী বাজেটে আশা ও অঙ্গনওয়াড়ি কর্মীদের জন্য বড় ঘোষণা করলেন অর্থমন্ত্রী নির্মলা সীতারমন। আয়ুষ্মান ভারত প্রকল্প এবার থেকে সব আশা এবং অঙ্গনওয়াড়ি কর্মীর জন্য। এমনকী জোর দেওয়া হবে পূর্বাঞ্চলের উন্নয়নে। গরিব, নারী, যুব ও অন্নদাতাদের উন্নয়নে বিশেষ জোরের কথা ঘোষণা করেন কেন্দ্রীয় অর্থমন্ত্রী।

আরও পড়ুন: আয়করে কোনও পরিবর্তন হল না

উল্লেখ্য, লোকসভা নির্বাচনের আগে সংসদে পেশ হল অন্তর্বর্তী বাজেট বা ভোট অন অ্যাকাউন্ট। কেন্দ্রীয় অর্থমন্ত্রী নির্মলা সীতারমন তাঁর মেয়াদকালের ষষ্ঠ বাজেট পেশ করলেন। পরপর পাঁচটি বার্ষিক বাজেট এবং একটি অন্তর্বর্তীকালীন বাজেট পেশ করে রেকর্ড গড়লেন তিনি। আজ অর্থাৎ ১ ফেব্রুয়ারি অন্তর্বর্তী বাজেট পেশের পর নির্মলা সীতারমন তাঁর পূর্বসূরি মনমোহন সিং, অরুণ জেটলি, পি চিদম্বরম এবং যশবন্ত সিনহার রেকর্ড ছাপিয়ে গেলেন। অর্থমন্ত্রী হিসেবে দেশাই ১৯৫৯-১৯৬৪ সালের মধ্যে পাঁচটি বার্ষিক বাজেট এবং একটি অন্তর্বর্তী বাজেট পেশ করেছিলেন।